২০৯ রানে অলআউট বাংলাদেশ
তিন ম্যাচের সিরিজে প্রথম ওয়ানডেতে ইংল্যান্ডকে ২১০ রানের টার্গেট দিয়েছে তামিম ইকবালের দল। এর আগে টস জিতে আগে ব্যাট করতে নেমে ৪৭ ওভারে ২০৯ রানে অলআউট হয় টাইগাররা।







মিরপুরে আগে ব্যাটিং করে সর্বশেষ ৫ বছরের মধ্যে এটিই এখন বাংলাদেশের সর্বনিম্ন স্কোর। সর্বশেষ এত কম রান নিয়ে এ মাঠে বাংলাদেশ জিতেছিল ২০১৮ সালে—জিম্বাবুয়ের বিপক্ষে সেবার যথেষ্ট হয়েছিল ২১৬ রান। 




এর আগে টস জিতে ব্যাটিংয়ের সিদ্ধান্ত নেন বাংলাদেশ অধিনায়ক তামিম ইকবাল। 
স্বাগতিকদের হয়ে সর্বোচ্চ ৫৮ রান করেন শান্ত। ৮২ বলের ইনিংসে ৬ চার মারেন তিনি। দ্বিতীয় সর্বোচ্চ মাহমুদউল্লাহর, ৩ চারে ৩১ রান।
ভালো শুরু পেয়ে ইনিংস বড় করতে পারেননি দলে ফেরা অধিনায়ক তামিম ইকবাল, অভিজ্ঞ মুশফিকুর রহিম। সাকিব আল হাসান যেতে পারেননি দুই অঙ্কে। আফিফ হোসেন, মেহেদী হাসানরাও ছিলেন ব্যর্থ।
ইংল্যান্ডের হয়ে দুটি করে উইকেট নেন জফ্রা আর্চার, মার্ক উড, মইন আলি, আদিল রশিদ।

তিন ম্যাচের সিরিজে প্রথম ওয়ানডেতে ইংল্যান্ডকে ২১০ রানের টার্গেট দিয়েছে তামিম ইকবালের দল। এর আগে টস জিতে আগে ব্যাট করতে নেমে ৪৭ ওভারে ২০৯ রানে অলআউট হয় টাইগাররা।